SET ปิดพุ่ง 17 จุด บลูชิพหนุน รับฟันด์โฟลว์ไหลเข้า-หวังจีนเปิดประเทศ
SET ปิดพุ่ง 17 จุด รับบลูชิพหนุน และฟันด์โฟลว์ไหลเข้า ตอบรับความคาดหวังจีนจะยกเลิกล็อกดาวน์และกลับมาเปิดประเทศ พร้อมคาดการณ์เฟดขึ้นดอกเบี้ย 0.75% พรุ่งนี้ตลาดฯน่าจะเคลื่อนไหวในกรอบแคบๆ แนวรับ 1,620 จุด และแนวต้าน 1,630 จุด
SET ปิดพุ่ง 17 จุด รับบลูชิพหนุน และฟันด์โฟลว์ไหลเข้า ตอบรับความคาดหวังจีนจะยกเลิกล็อกดาวน์และกลับมาเปิดประเทศ พร้อมคาดการณ์เฟดขึ้นดอกเบี้ย 0.75% พรุ่งนี้ตลาดฯน่าจะเคลื่อนไหวในกรอบแคบๆ แนวรับ 1,620 จุด และแนวต้าน 1,630 จุด
1 พ.ย. 2565

โดยทางฝ่ายนักวิเคราะห์ กล่าวว่า ตลาดหุ้นไทยวันนี้ปรับขึ้นได้ค่อนข้างโดดเด่นในช่วงบ่าย โดยได้มีแรงซื้อเก็งกำไรเข้ามาจากความคาดหวังว่าจีนจะกลับมาเปิดประเทศหลังจากล็อกดาวน์คุมเข้มโควิด-19 หลังมีกระแสข่าวว่าจีนจัดตั้งคณะกรรมการเพื่อหารือเกี่ยวกับการเปิดประเทศ ส่งผลให้ตลาดหุ้นจีน ฮ่องกง และยุโรป ปรับตัวเพิ่มขึ้น
นอกจากนี้ การประชุมของธนาคารกลางสหรัฐ (เฟด) กลางสัปดาห์นี้คาดว่าจะมีการปรับขึ้นดอกเบี้ย 0.75% ตามที่เคยคาดการณ์ไว้ และการประชุมครั้งหน้า (ธ.ค.65) จะไม่มีการปรับขึ้นดอกเบี้ยสูงกว่าเดิมอีกแล้ว
สำหรับทิศทางตลาดพรุ่งนี้ นายณัฐพล ระบุวา ดัชนีน่าจะเคลื่อนไหวในกรอบแคบๆ หลังจากที่วันนี้ปรับตัวขึ้นมาค่อนข้างแรง โดยให้กรอบการเคลื่อนไหวที่แนวรับ 1,620 จุด และแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AAI มูลค่าการซื้อขาย 7,405.83 ล้านบาท ปิดที่ 8.90 บาท เพิ่มขึ้น 3.35 บาท
PTTEP มูลค่าการซื้อขาย 3,101.73 ล้านบาท ปิดที่ 187.00 บาท เพิ่มขึ้น 5.50 บาท
SCC มูลค่าการซื้อขาย 2,359.18 ล้านบาท ปิดที่ 337.00 บาท เพิ่มขึ้น 13.00 บาท
PTT มูลค่าการซื้อขาย 2,170.37 ล้านบาท ปิดที่ 36.00 บาท ราคาไม่เปลี่ยนแปลง
DELTA มูลค่าการซื้อขาย 1,869.96 ล้านบาท ปิดที่ 604.00 บาท เพิ่มขึ้น 24.00 บาท